laion/Wikipedia-Exotic huggingface dataset:
অমিত মিত্র

ডঃ অমিত মিত্র একজন ভারতীয় অর্থনীতিবিদ এবং রাজনৈতিক ব্যক্তিত্ব। তিনি বর্তমানে সর্বভারতীয় তৃণমূল কংগ্রেস দলের সাথে যুক্ত এবং পশ্চিমবঙ্গ সরকারের অর্থমন্ত্রী। অমিত মিত্রের বাবা শ্রী হরিদাস মিত্র ছিলেন একজন স্বাধীনতা সংগ্রামী এবং পশ্চিমবঙ্গ বিধানসভার প্রাক্তন ডেপুটি স্পিকার। তার মায়ের বাবা শ্রী সুরেশ চন্দ্র বসু ছিলেন প্রখ্যাত স্বাধীনতা সংগ্রামী সুভাষচন্দ্র বসুর বড় দাদা। হরিদাস মিত্র এবং সুরেশ চন্দ্র বসু উভয়েই আজাদ হিন্দ ফৌজের গুপ্তচর বাহিনীতে কাজ করতেন। পরবর্তীকালে সুরেশ বসুর পরিবর্তে অমিত মিত্রের মা বেলা বেলা মিত্র সেই পদে যোগ দেন। হাওড়া জেলার বেলানগর রেলওয়ে স্টেশন তার নামানুসারে করা হয়। অমিত মিত্র কলকাতা বয়েজ স্কুল থেকে পড়াশোনা শুরু করেন। তারপর তিনি কলকাতা বিশ্ববিদ্যালয়ের অন্তর্গত প্রেসিডেন্সি কলেজ থেকে অর্থনীতি বিভাগে স্নাতক হন। এখানকার পড়াশোনা সেশ করার পর অমিত মিত্র দিল্লি বিশ্ববিদ্যালয় থেকে অর্থনীতিতে এম.এ ডিগ্রী লাভ করেন এবং ডিউক বিশ্ববিদ্যালয় থেকে পিএইচডি সম্পন্ন করেন। ভারতে ফেরার আগে অমিত মিত্র আমেরিকার ডিউক বিশ্ববিদ্যালয় এবং ফ্রাঙ্কলিন এন্ড মার্শাল কলেজে সম্মানের সাথে শিক্ষকতা করেন। শিক্ষকতায় অসামান্য অবদানের জন্য তিনি সেখানে বিশেষ অ্যাওয়ার্ডও জেতেন। অমিত মিত্র ফেডারেশন অফ ইন্ডিয়ান চেম্বারস অফ কমার্স অ্যান্ড ইন্ড্রাস্ট্রির সেক্রেটারি জেনারেল হন। তারপর বিধায়ক নির্বাচিত হবার পর ২০১১ সালের ১৮ই মে অমিত মিত্র এই পদ থেকে ইস্তফা দেন। তার সময়কালেই অমিত মিত্র উদারীকৃত অর্থনীতিতে ভারতের অর্থনীতির কী কী পথ অবলম্বন করা উচিত সে বিষয়ে গবেষণার জন্য এই প্রতিষ্ঠানটিকে একটি পেশাদার প্রতিষ্ঠানে রুপান্তরিত করেন। ২৫শে মার্চ ২০০৩ থেকে ২৪শে মার্চ ২০০৬ পর্যন্ত অমিত মিত্র স্টিল অথরিটি অব ইন্ডিয়ার অ্যডিশনাল ডিরেক্টর ছিলেন। তিনি বিশ্ব বাণিজ্য সংস্থায় ভারত সরকারের পরামর্শদাতার ভুমিকাও পালন করেছেন। বিশেষজ্ঞ দলের সদস্য হিসাবে অমিত মিত্র ভারত সরকারের পরিকল্পনা কমিশনের সাথেও যুক্ত ছিলেন। দিল্লি-মুম্বই শিল্প করিডোর উন্নয়ন নিগম বোর্ডের একজন অন্যতম সদস্য ছিলেন শ্রী অমিত মিত্র। বিভিন্ন নামী দামী বহুজাতিক সংস্থার বিশেষজ্ঞ কমিটিতেও অমিত মিত্র দায়িত্ব পালন করেছেন যার মধ্যে অন্যতম হল মাইক্রোসফট কর্পোরেশন (ভারত)। সেবি প্রতিষ্ঠিত সেন্ট্রাল লিস্টিং অথোরিটিরও সদস্য ছিলেন তিনি। মমতা বন্দ্যোপাধ্যায়ের ডাকে অমিত মিত্র সর্বভারতীয় তৃণমূল কংগ্রেস দলে যোগদান করেন এবং ২০১১ সালের পশ্চিমবঙ্গ বিধানসভা নির্বাচনে খড়দহ বিধানসভা কেন্দ্র থেকে ভোটে লড়েন। এই কেন্দ্র থেকেই তিনি পশ্চিমবঙ্গের তৎকালীন অর্থমন্ত্রী অসীম দাসগুপ্ত কে ভোটে হারান। এবং তিনি প্রথম তৃণমূল সরকারের অর্থমন্ত্রী হিসাবে শপথ নেন। ২০০৮ সালে ভারত সরকার শ্রী অমিত মিত্র কে পদ্মশ্রী সম্মানে ভূষিত করেন। ২০০৫ সালে জাপান অমিত মিত্রকে 'অর্ডার অফ দ্য রাইজিং সান' সম্মান প্রদান করেন। তাছাড়াও ২০০৭ সালে ইতালি সরকার অমিত মিত্র কে সে দেশের সর্বোচ্চ নাগরিক সম্মানে ভূষিত করে. "https://timesofindia.indiatimes.com/litfest/delhi-litfest-2016/speakers/Amit-Mitra/articleshow/54954536.cms?from=mdr"।  |title= এ বহিঃসংযোগ দেয়া (সাহায্য) "http://www.dashboard-padmaawards.gov.in/?Year=2008-2008&Field=Trade%20and%20Industry&Award=Padma%20Shri"। ১৯ মে ২০২১ তারিখে মূল থেকে আর্কাইভ করা। সংগ্রহের তারিখ ১৯ মে ২০২১।  |title= এ বহিঃসংযোগ দেয়া (সাহায্য) "https://www.ukibc.com/profile-dr-amit-mitra-leading-bengali-renaissance/"।  |title= এ বহিঃসংযোগ দেয়া (সাহায্য)
সুধীন্দ্রনাথ ঠাকুর

সুধীন্দ্রনাথ ঠাকুর (১৩ জুলাই ১৮৬৯– ৭ নভেম্বর ১৯২৯) ছিলেন একজন ভারতীয় বাঙালী কবি, ঔপন্যাসিক ও গল্পকার। তিনি কলকাতার বিখ্যাত ঠাকুর পরিবারে জন্মগ্রহণ করেন। তাঁর পিতা ছিলেন দ্বিজেন্দ্রনাথ ঠাকুর। সৌমেন্দ্রনাথ ঠাকুর ছিলেন সুধীন্দ্রনাথের পুত্র। সুধীন্দ্রনাথ ঠাকুর কবিতা, উপন্যাস ও ছোটোগল্প রচনা করে গিয়েছেন। ১৮৯১ সালে সাধনা নামে তিনি একটি পত্রিকা প্রকাশ করেন। তিনিই ছিলেন এই পত্রিকার সম্পাদক। পরে এই পত্রিকার সম্পাদনার দায়িত্ব রবীন্দ্রনাথ ঠাকুর নিজের হাতে তুলে নেন। কালক্রমে পত্রিকাটি ভারতী পত্রিকার সঙ্গে বিলীন হয়ে যায়। সুধীন্দ্রনাথ ঠাকুর কর্তৃক রচিত গ্রন্থগুলি হল: দোলা (১৮৯৬), মঞ্জুষা (১৯০৩), মায়ার বন্ধন (১৯০৪), দাসী (১৯০৫), চিত্ররেখা (১৯১০), করঙ্ক (১৯১২), বৈতালিক (১৯১২), প্রসঙ্গ (১৯১২), চিত্রালি (১৯১৯)। হিরণ্ময় বন্দ্যোপাধ্যায়। ঠাকুরবাড়ির কথা। শিশু সাহিত্য সংসদ। পৃষ্ঠা ৯৫–৯৮। উইকিসংকলনে "সুধীন্দ্রনাথ ঠাকুর" সুধীন্দ্রনাথ ঠাকুর
কাসিদা অব ঢাকা

কাসিদা অব ঢাকা (বাংলা অর্থ: ঢাকার কাসিদা) ২০২০ সালে মুক্তিপ্রাপ্ত বাংলাদেশী প্রামাণ্যচিত্র। চলচ্চিত্রটি পরিচালনা করেছেন অনার্য মুর্শিদ, প্রযোজনা করেছে বাংলাঢোল লিঃ। চলচ্চিত্রটি ইতোমধ্যে দিল্লীর ইন্দুস ভ্যালি আন্তার্জাতিক চলচ্চিত্র উৎসবে সেরা প্রামাণ্যচিত্র পুরস্কার পেয়েছে, প্রদর্শিত হয়েছে বাংলাদেশ, ভারত, জার্মানি, ইন্দোনেশিয়ার বেশ কয়েকটি চলচ্চিত্র উৎসবে। কাসিদা ঢাকার হারিয়ে যাওয়া সংগীতগুলোর মধ্যে অন্যতম। মুঘল আমলে এর বিষয় ছিল সম্রাটদের প্রশংসা ও গুণগান। মুঘলদের বিদায়ের পর এখানকার কাসিদাগুলো রমজান মাসকে কেন্দ্র করে রচিত হতে থাকে। শাহেদি, মার্সিয়া, নাত-এ রাসূল, ভৈরবী, মালকোষ প্রভৃতি রাগে এর সুর প্রয়োগ করা হয়। রমজানের কয়েকদিন আগ থেকেই কাসিদার রেওয়াজ শরু হত। রমজানের মাঝামাঝিতে ঢাকার অলিতেগলিতে কাসিদার প্রতিযোগিতা হত এবং শেষ দিকে এটা জমে উঠত। একুশ শতকের প্রথম দশকেও সেহরির সময় রোজাদারদের ঘুম ভাঙানোর জন্য ঢাকার অলিতে গলিতে কাসিদার মিছিল বের হত। ভোর রাতের এই কাসিদা শোনার জন্য বাড়ির নারী এবং শিশু-কিশোররা অনেক সময় বারান্দায় দাঁড়িয়ে অপক্ষা করত। মাইক আর মোবাইলের অ্যালার্মের সাথে কাসিদার ধ্বনি আর টিকে উঠতে পারছে না। কাসিদা এখন আর নেই বললেই চলে। তবু কয়েকজন শিল্পী এখনো এটাকে ধরে রাখার চেষ্টা করেছেন। কাসিদার জৌলুস, ইতিহাস, ঐতিহ্য এবং বর্তমান নিয়ে এই প্রামাণ্য চলচ্চিত্র। ২০২০ সালের ১৭ মে  বাংলাফ্লিক্স, রবিস্ক্রিন, এয়ারটেল স্ক্রিন, টেলিফ্লিক্স ও বিডিফ্লিক্স লাইভ অ্যাপগুলোতে এক যোগে উন্মুক্ত করা হয় 'কাসিদা অব ঢাকা' এবং একই বছরের ২২ই মে এটি ইউটিউবে প্রকাশিত হয়। ২০ মিনিটের এই প্রামাণ্যচিত্রটির ধারা বর্ণনা করেছেন জয়ন্ত চট্টোপাধ্যায়, আবহ সংগীত করেছেন প্রিন্স শুভ, সম্মাদনা করেছেন অনয় সোহাগ। "কাসিদা অব ঢাকা" প্রামাণ্যচিত্রটি ২০২০ সালে ভারতের দিল্লীতে অনুষ্ঠিত ইন্দুস ভ্যালি আন্তর্জাতিক চলচ্চিত্র উৎসবে সেরা প্রামাণ্যচিত্রের পুরস্কার জিতে নেয়।জার্মানির হাইডেলবার্গ বিশ্ববিদ্যালয়ের ফ্যাকশ্যাফটের চলচ্চিত্র উৎসব ‘গ্লিম্পস অব সাউথ এশিয়া’তে আগামী ২৫ জুন প্রদর্শিত হয় বাংলাদেশি প্রামাণ্য চলচ্চিত্র ‘কাসিদা অব ঢাকা’। আলিম-উজ-জামান, কাজী। "ফিরে এল কাসিদা"। প্রথম আলো। সংগ্রহের তারিখ মে ১৯, ২০২১।  প্রতিবেদক, গ্লিটজ; ডটকম, বিডিনিউজ টোয়েন্টিফোর। "দিল্লির চলচ্চিত্র উৎসবে পুরস্কার পেল 'কাসিদা অব ঢাকা'"। bangla.bdnews24.com। ১৯ মে ২০২১ তারিখে মূল থেকে আর্কাইভ করা। সংগ্রহের তারিখ ১৯ মে ২০২১।  প্রতিবেদক, গ্লিটজ; ডটকম, বিডিনিউজ টোয়েন্টিফোর। "দিল্লির চলচ্চিত্র উৎসবে পুরস্কার পেল 'কাসিদা অব ঢাকা'"। bangla.bdnews24.com। ২০২১-০৫-১৯ তারিখে মূল থেকে আর্কাইভ করা। সংগ্রহের তারিখ ২০২১-০৫-২০।  "ঢাকা আন্তর্জাতিক চলচ্চিত্র উৎসবে 'কাসিদা অব ঢাকা' | বাংলাদেশ সংবাদ সংস্থা (বাসস)"। সংগ্রহের তারিখ ২০২১-০৫-২০।  "জার্মানির চলচ্চিত্র উৎসবে বাংলাদেশের 'কাসিদা অব ঢাকা'"। jagonews24.com। সংগ্রহের তারিখ ২০২১-১০-০২।  ইউটিউবে কাসিদা অব ঢাকা
শোনান বেলমারে

শোনান বেলমারে (ইংরেজি: Shonan Bellmare, জাপানি: 湘南ベルマーレ) হচ্ছে হিরাতসুকা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৬৮ সালে তোয়া রিয়াল ইস্টেট ফুটবল ক্লাব নামে প্রতিষ্ঠিত হয়েছে। ১৫,৩৮০ ধারণক্ষমতাবিশিষ্ট লেমন গ্যাস স্টেডিয়াম হিরাতসুকা এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় বিন উকিশিমা এবং সভাপতির দায়িত্ব পালন করছেন কিয়োশি মাকাবে। জাপানি রক্ষণভাগের খেলোয়াড় তাকুইয়া ওকামোতো এই ক্লাবের অধিনায়কের দায়িত্ব পালন করছেন। ঘরোয়া ফুটবলে, শোনান বেলমারে এপর্যন্ত ১৩টি শিরোপা জয়লাভ করেছে; যার মধ্যে ৩টি জাপান সকার লিগ এবং ৩টি এম্পেরর'স কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ১৯৯৫ এশিয়ান কাপ উইনার্স কাপের শিরোপা। কোজি সাকামোতো, দাইসুকে কিকুচি, ইয়াসুনোরি তাকাদা, বেতিনিয়ো এবং কোজি নোগুচির মতো খেলোয়াড়গণ শোনান বেলমারের জার্সি গায়ে মাঠ কাঁপিয়েছেন। "Stadium Capacity"। bellmare.co.jp/stadium। bellmare.co.jp। সংগ্রহের তারিখ ৩ মার্চ ২০২১।  Osumi, Yoshiyuki (১৯৯৫)। Yume no ishizue। Astro publishing। পৃষ্ঠা 239–267। আইএসবিএন 4755508576।  "শোনান বেলমারে"। ট্রান্সফারমার্কেট। সংগ্রহের তারিখ ১১ মে ২০২১।  দাপ্তরিক ওয়েবসাইট (ইংরেজি)
সোহাগপুর এস কে পাইলট মডেল উচ্চ বিদ্যালয়

সোহাগপুর সরকারি শ্যাম কিশোর পাইলট মডেল উচ্চ বিদ্যালয় বেলকুচি উপজেলা সিরাজগঞ্জ জেলা বাংলাদেশের প্রাচীনতম উচ্চ বিদ্যালয়গুলির মধ্যে একটি। বিদ্যালয়টি ১ জানুয়ারি ১৯১৩ সালে জমিদার রাও বাহাদুর কালিদশ চৌধুরীর যমুনা নদীর তীরে তাঁর দাদা শ্যাম কিশোর চৌধুরীর নামে প্রতিষ্ঠিত করেছিলেন। ২০১৮ সালে বাংলাদেশ সরকারের এটি বিশেষ প্রকল্পের মাধ্যমে তৈরি করা ৩১০টি পাইলট মডেল স্কুলের মধ্যে প্রথম ২০টির একটি। স্কুলটি ২০১৩ সালে তার ১০০ বছরের বার্ষিকী উদ্‌যাপন করেছে। স্কুলটিকে ২০১৮ সালে জাতীয়করণ করা হয়েছিল। সোহাগপুর পাইলট স্কুলের ১০০ বছর পূর্তি উৎসব ২৫ জানুয়ারি [100th anniversary celebrations of Sohagpur Pilot School on January 25]। banglanews24.com। ৩ জানুয়ারি ২০১৩। সংগ্রহের তারিখ ২৫ জুন ২০২০।  "21 more edn institutions nationalised"। Daily Sun (ইংরেজি ভাষায়)। ১২ অক্টোবর ২০১৮। সংগ্রহের তারিখ ৪ মে ২০২০। [স্থায়ীভাবে অকার্যকর সংযোগ]
পাল্লাহারা

পাল্লাহারা (বৈজ্ঞানিক নাম: Cirrochroa tyche (Felder)) এক মাঝারি আকারের প্রজাপতির প্রজাতি যার শরীর ও ডানা কালচে হলুদ বর্ণের। এরা নিমফ্যালিডি পরিবার এবং হেলিকোনিনি উপগোত্রের সদস্য। পাল্লাহারা এর প্রজাতিগুলো হলো: C. t. tyche C. t. anjira Moore, 1877 C. t. aurica Eliot, 1978 C. t. laudabilis Fruhstorfer, 1900 C. t. lesseta Fruhstorfer, 1912 C. t. mithila Moore, 1872 C. t. rotundata Butler, 1879 C. t. thilina Fruhstorfer, 1905 ভারতে প্রাপ্ত পাল্লাহারার উপপ্রজাতিসমূহ হল- Cirrochroa tyche mithila Moore, 1872 – Bengal Common Yeoman Cirrochroa tyche anjira Moore, 1877 – Andaman Common Yeoman সাধারণ ইয়োমান, গ্রীষ্মমণ্ডলীয় দক্ষিণ এশিয়া এবং দক্ষিণ -পূর্ব এশিয়ার বনভূমিতে এদের পাওয়া যায়। "Cirrochroa Doubleday, [1847]" at Markku Savela's Lepidoptera and Some Other Life Forms "Cirrochroa tyche C. & R. Felder, 1861 – Common Yeoman"। Butterflies of India। সংগ্রহের তারিখ ২২ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। আইএসবিএন 978-8170192329। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে পাল্লাহারা সংক্রান্ত মিডিয়া রয়েছে।
সালভাতোরে সিরিগু

সালভাতোরে সিরিগু (ইতালীয়: Salvatore Sirigu, ইতালীয় উচ্চারণ: [salvaˈtoːre ˈsiːriɡu], সার্দিনীয় উচ্চারণ: [saɾβaˈðɔɾe ˈziɾiɣu]; জন্ম: ১২ জানুয়ারি ১৯৮৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব তোরিনো এবং ইতালি জাতীয় দলের হয়ে গোলরক্ষক হিসেবে খেলেন। ২০০৫ সালে, সিরিগু ইতালি অনূর্ধ্ব-১৮ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ইতালির বয়সভিত্তিক দলের হয়ে খেলার পর, তিনি ২০১০ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৪) এবং ২টি উয়েফা ইউরোপীয় চ্যাম্পিয়নশিপে (২০১২, ২০১৬ এবং ২০২০) অংশগ্রহণ করেছেন, যার মধ্যে ২০২০ সালে রোবের্তো মানচিনির অধীনে শিরোপা জয়লাভ করেছেন। ব্যক্তিগতভাবে, সিরিগু বেশ কিছু পুরস্কার জয়লাভ করেছেন, যার মধ্যে টানা দুই বছর লীগ ১ বর্ষসেরা গোলরক্ষকের পুরস্কার জয় অন্যতম। দলগতভাবে, সিরিগু এপর্যন্ত ১৪টি শিরোপা জয়লাভ করেছেন, যার মধ্যে ১৩টি পারি সাঁ-জেরমাঁর হয়ে এবং ১টি ইতালির হয়ে জয়লাভ করেছেন। সালভাতোরে সিরিগু ১৯৮৭ সালের ১২ই জানুয়ারি তারিখে ইতালির নুওরোয় জন্মগ্রহণ করেছেন এবং সেখানেই তার শৈশব অতিবাহিত করেছেন। "2014 FIFA World Cup Brazil: List of Players: Italy" (পিডিএফ)। FIFA। ১৪ জুলাই ২০১৪। পৃষ্ঠা 21। ৪ সেপ্টেম্বর ২০১৯ তারিখে মূল (পিডিএফ) থেকে আর্কাইভ করা।  "Salvatore Sirigu"। torinofc.it। সংগ্রহের তারিখ ৩০ নভেম্বর ২০১৯।  "Italy 1–1 England, aet (3–2 on pens): Donnarumma the hero as Azzurri win EURO 2020!" [ইতালি ১–১ ইংল্যান্ড, অতিরিক্ত সময় (পেনাল্টিতে ৩–২): আজ্জুরিদের ইউরো ২০২০-এর নায়ক দন্নারুম্মা!]। UEFA.com (ইংরেজি ভাষায়)। ইউনিয়ন অব ইউরোপিয়ান ফুটবল অ্যাসোসিয়েশন। ১১ জুলাই ২০২১। সংগ্রহের তারিখ ১১ জুলাই ২০২১।  সালভাতোরে সিরিগু – ফিফা প্রতিযোগিতার রেকর্ড (ইংরেজি) সালভাতোরে সিরিগু – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে সালভাতোরে সিরিগু (ইংরেজি) সকারবেসে সালভাতোরে সিরিগু (ইংরেজি) বিডিফুটবলে সালভাতোরে সিরিগু (ইংরেজি) ট্রান্সফারমার্কেটে সালভাতোরে সিরিগু (ইংরেজি) ওয়ার্ল্ডফুটবল.নেটে সালভাতোরে সিরিগু (ইংরেজি) ইএসপিএন এফসিতে সালভাতোরে সিরিগু (ইংরেজি) ন্যাশনাল-ফুটবল-টিমস.কমে সালভাতোরে সিরিগু (ইংরেজি)
আলেসসিয়ো ক্রানিয়ো

আলেসসিয়ো ক্রানিয়ো (ইতালীয়: Alessio Cragno; জন্ম: ২৮ জুন ১৯৯৪) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব কাইয়ারি এবং ইতালি জাতীয় দলের হয়ে গোলরক্ষক হিসেবে খেলেন। ২০১১ সালে, ক্রানিয়ো ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ইতালির বয়সভিত্তিক দলের হয়ে খেলার পর, তিনি ২০২০ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১ ম্যাচে অংশগ্রহণ করেছেন। ব্যক্তিগতভাবে, ক্রানিয়ো বেশ কিছু পুরস্কার জয়লাভ করেছেন, যার মধ্যে ২০১৭ সালে সেরিয়ে বি বর্ষসেরা ফুটবলারের পুরস্কার জয় অন্যতম। আলেসসিয়ো ক্রানিয়ো ১৯৯৪ সালের ২৮শে জুন তারিখে ইতালির ফিয়েজোলে জন্মগ্রহণ করেছেন এবং সেখানেই তার শৈশব অতিবাহিত করেছেন। "Comunicato Ufficiale N. 175" [Official Press Release No. 175] (পিডিএফ) (Italian ভাষায়)। Lega Serie A। ৫ মার্চ ২০১৯। পৃষ্ঠা 6। ১৯ মে ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ ডিসেম্বর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link) আলেসসিয়ো ক্রানিয়ো – ফিফা প্রতিযোগিতার রেকর্ড (ইংরেজি) আলেসসিয়ো ক্রানিয়ো – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে আলেসসিয়ো ক্রানিয়ো (ইংরেজি) সকারবেসে আলেসসিয়ো ক্রানিয়ো (ইংরেজি) বিডিফুটবলে আলেসসিয়ো ক্রানিয়ো (ইংরেজি) ট্রান্সফারমার্কেটে আলেসসিয়ো ক্রানিয়ো (ইংরেজি) ওয়ার্ল্ডফুটবল.নেটে আলেসসিয়ো ক্রানিয়ো (ইংরেজি) ইএসপিএন এফসিতে আলেসসিয়ো ক্রানিয়ো (ইংরেজি) ন্যাশনাল-ফুটবল-টিমস.কমে আলেসসিয়ো ক্রানিয়ো (ইংরেজি)
আলেক্স মেরেত

আলেক্স মেরেত (ইতালীয়: Alex Meret, ইতালীয় উচ্চারণ: [ˈaleks meˈret]; জন্ম: ২২ মার্চ ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে গোলরক্ষক হিসেবে খেলেন। ২০১২ সালে, মেরেত ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। ব্যক্তিগতভাবে, মেরেত বেশ কিছু পুরস্কার জয়লাভ করেছেন, যার মধ্যে ২০১৬–১৭ সেরিয়ে বি মৌসুম সেরা গোলরক্ষকের পুরস্কার জয় অন্যতম। দলগতভাবে, মেরেত এপর্যন্ত ২টি শিরোপা জয়লাভ করেছেন, যার মধ্যে ১টি এসপিএএলের হয়ে এবং ১টি নাপোলির হয়ে জয়লাভ করেছেন। আলেক্স মেরেত ১৯৯৭ সালের ২২শে মার্চ তারিখে ইতালির উদিনেতে জন্মগ্রহণ করেছেন এবং সেখানেই তার শৈশব অতিবাহিত করেছেন। মেরেত ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৮, ইতালি অনূর্ধ্ব-১৯ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৬ বছরে ৪৩ ম্যাচে অংশগ্রহণ করেছেন। ২৪ এপ্রিল ২০২৩ পর্যন্ত হালনাগাদকৃত। "La Juventus segue da vicino Alex Meret: sarà lui l'erede di Buffon?" (Italian ভাষায়)। Eurosport। সংগ্রহের তারিখ ১০ মার্চ ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Alex Meret(In Italian)"। calcionapoli24। সংগ্রহের তারিখ ৬ মার্চ ২০১৭।  "Team 2022/23 – SSC Napoli" [দল ২০২২/২৩ – সোচেতা স্পোর্তিভা কালচো নাপোলি]। sscnapoli.it (ইতালীয় ভাষায়)। নাপোলি: সোচেতা স্পোর্তিভা কালচো নাপোলি। ২৪ মে ২০২২। ২৪ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২৩।  "NAPOLI" [নাপোলি]। legaseriea.it (ইংরেজি ভাষায়)। সেরিয়ে আ। ২৪ এপ্রিল ২০২৩। ২৪ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২৩।  উইকিমিডিয়া কমন্সে আলেক্স মেরেত সংক্রান্ত মিডিয়া রয়েছে। আলেক্স মেরেত – ফিফা প্রতিযোগিতার রেকর্ড (ইংরেজি) আলেক্স মেরেত – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে আলেক্স মেরেত (ইংরেজি) সকারবেসে আলেক্স মেরেত (ইংরেজি) বিডিফুটবলে আলেক্স মেরেত (ইংরেজি) ইইউ-ফুটবলে আলেক্স মেরেত (ইংরেজি) ট্রান্সফারমার্কেটে আলেক্স মেরেত (ইংরেজি) ওয়ার্ল্ডফুটবল.নেটে আলেক্স মেরেত (ইংরেজি) ইএসপিএন এফসিতে আলেক্স মেরেত (ইংরেজি) ন্যাশনাল-ফুটবল-টিমস.কমে আলেক্স মেরেত (ইংরেজি)
ক্যাপসিড

ক্যাপসিড হচ্ছে ভাইরাসের প্রোটিন আবরণ। এই প্রোটিন আবরণের ভেতর থাকে জেনেটিকাল পদার্থসমূহ। ক্যাপসিড ছোটো ছোটো দানাদার জিনিস দিয়ে গঠিত যাদেরকে বলা হয় প্রোটোমারস। আবার ত্রিমাত্রিক কিছু সাবইউনিটকে ক্যাপসোমারও বলা হয়। যেসকল প্রোটিনগুলো মিলে একটি ক্যাপসিড তৈরি করে তাদেরকে বলা হয় ক্যাপসিড প্রোটিনস অথবা ভাইরাল কোট প্রটিনস (সংক্ষেপে ভিসিপি)। ক্যাপসিডসহ ভেতরের জিনোমকে একত্রে নিউক্লিওক্যাপসিড বলা হয়। ক্যাপসিডকে তাদের গঠন অনুসারে কয়েক ভাগে ভাগ করা হয়। বেশিরভাগ ভাইরাসের ক্যাপসিড প্যাঁচানো বা বিশতলবিশিষ্ট হয়। ব্যাকটেরিওফায ভাইরাসগুলোর ক্যাপসিড একটু জটিল প্রকৃতির হয়। ভাইরাসের ক্যাপসিডে একের অধিক প্রোটিন থাকতে পারে। যেমন ফুট এন্ড মাউথ রোগ যে ভাইরাস দ্বারা হয় সেই ভাইরাসের ক্যাপসিডে তিন ধরনের প্রোটিন থাকে। কিছু কিছু ভাইরাসের ক্ষেত্রে ক্যাপসিডের উপরে আরো একটি স্তর থাকে। এটি লিপিড দিয়ে গঠিত। আর এই স্তরকে বলা হয় ভাইরাল এনভেলপ। এই ভাইরাল এনভেলপ ভাইরাস পোষক দেহ থেকে সংগ্রহ করে। ক্যাপসিড যে সকল কাজগুলো করেঃ ভাইরাসের জিনোমকে রক্ষা করে জিনোমের আদান প্রদানে সাহায্য করে পোষক দেহের সাথে যোগাযোগ করে। একটি ভাইরাসের অবশ্যই স্তায়ী, শক্ত ক্যাপসিডের প্রয়োজন ভেতরের জিনোমকে রক্ষা করার জন্য। বিশেষ করে উচ্চ তাপমাত্রা, pH, এনজাইমের কার্যকারিতা ইত্যাদি থেকে রক্ষা করার জন্য। Asensio MA, Morella NM, Jakobson CM, Hartman EC, Glasgow JE, Sankaran B, ও অন্যান্য (সেপ্টেম্বর ২০১৬)। "A Selection for Assembly Reveals That a Single Amino Acid Mutant of the Bacteriophage MS2 Coat Protein Forms a Smaller Virus-like Particle"। Nano Letters। 16 (9): 5944–50। ডিওআই:10.1021/acs.nanolett.6b02948। পিএমআইডি 27549001। বিবকোড:2016NanoL..16.5944A।  Lidmar J, Mirny L, Nelson DR (নভেম্বর ২০০৩)। "Virus shapes and buckling transitions in spherical shells"। Physical Review E। 68 (5 Pt 1): 051910। arXiv:cond-mat/0306741 । এসটুসিআইডি 6023873। ডিওআই:10.1103/PhysRevE.68.051910। পিএমআইডি 14682823। বিবকোড:2003PhRvE..68e1910L।  Vernizzi G, Olvera de la Cruz M (নভেম্বর ২০০৭)। "Faceting ionic shells into icosahedra via electrostatics"। Proceedings of the National Academy of Sciences of the United States of America। 104 (47): 18382–6। ডিওআই:10.1073/pnas.0703431104। পিএমআইডি 18003933। পিএমসি 2141786 । বিবকোড:2007PNAS..10418382V।  Vernizzi G, Sknepnek R, Olvera de la Cruz M (মার্চ ২০১১)। "Platonic and Archimedean geometries in multicomponent elastic membranes"। Proceedings of the National Academy of Sciences of the United States of America। 108 (11): 4292–6। ডিওআই:10.1073/pnas.1012872108। পিএমআইডি 21368184। পিএমসি 3060260 । বিবকোড:2011PNAS..108.4292V।  "Virus Structure (web-books.com)"। ৭ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৯ মে ২০২১।  Alberts, Bruce; Bray, Dennis; Lewis, Julian; Raff, Martin; Roberts, Keith; Watson, James D. (১৯৯৪)। Molecular Biology of the Cell (4th সংস্করণ)। পৃষ্ঠা 280।  অজানা প্যারামিটার |name-list-style= উপেক্ষা করা হয়েছে (সাহায্য)
ভাইরাসবিদ্যা

অনুজীববিজ্ঞানের যে শাখায় ভাইরাস নিয়ে গবেষণা করা হয় তাকে ভাইরোলজি বা ভাইরাসবিদ্যা বলে। ভাইরাস বলতে বোঝায় চোখে দেখা যায় না, একেবারে ক্ষুদ্রাকৃতির, ডি এন এ বা আর এন এ নিয়ে গঠিত যা পোটিনের আবরণ দিয়ে গঠিত এক ধরনের বস্তু। ভাইরাসবিদ্যায় মূলত ভাইরাসের গঠন, প্রকারভেদ এবং সৃষ্টি রহস্য, রোগাক্রান্ত করা, পোষক দেহে বসবাস ইত্যাদি নিয়ে আলোচনা করা হয়। ভাইরাসবিদ্যা মূলত অণুজীব বিজ্ঞানের একটি শাখা। মার্টিনোস বেইজেরিক ১৮৯৮ সালে সর্বপ্রথম একটি জীবাণু আবিষ্কার করেন। এটি ছিল মূলত টোবাকো মোজাইক ভাইরাস। তিনি বুঝতে পেরেছিলেন এটা কোন ব্যাকটেরিয়া নয় এবং কোন ফাংগাস ঘঠিত রোগও নয়। তিনিই প্রথম এই বিশেষ জীবাণুকে ভাইরাস বলে অভিহিত করেন। এখনও যা প্রচলিত আছে। এই আবিষ্কারের মধ্য দিয়েই ভাইরাসবিদ্যার শুরু হয়। ভাইরাস নিয়ে গবেষণা করার অন্যতম প্রধান কারণ হচ্ছে ভাইরাস অনেক রোগ সৃষ্টি করে। এর মধ্যে উল্লেখযোগ্য কিছু রোগ হচ্ছে ঠান্ডা, ইনফ্লুয়েঞ্জা, র‍্যাবিস, মিজলস, ডায়ারিয়া, হেপাটাইটিস, ডেঙ্গু জ্বর, হলুদ জ্বর, পোলিও, গুটিবসন্ত, এইডস ইত্যাদি। কিছু কিছু ভাইরাসকে অনকো ভাইরাসও বলা হয়। এই ভাইরাসগুলো ক্যান্সার সৃষ্টি করে। যেমন মানুষের মধ্যে হিউম্যানপ্যাপিলমা ভাইরাস উল্লেখযোগ্য। এছাড়া আছে মহিলাদের জড়ায়ুর ক্যান্সার। বেশিরভাগ ক্ষেত্রেই যৌনমিলনের ক্ষেত্রে ভাইরাস জড়ায়ুতে গিয়ে ক্যান্সার সৃষ্টি করে। এছাড়াও হেপাটাইটিস বি, সি ও যকৃতের ক্যান্সার ভাইরাসের মাধ্যমে সৃষ্টি হয়। Crawford, Dorothy (২০১১)। Viruses: A Very Short Introduction। New York: Oxford University Press। পৃষ্ঠা 4। আইএসবিএন 978-0199574858।  Cann, Alan (২০১১)। Principles of Molecular Virology (5 সংস্করণ)। London: Academic Press। আইএসবিএন 978-0123849397।  Scholthof, Karen-Beth G.; Shaw, John G.; Zaitlin, Milton (eds.): Tobacco Mosaic Virus: One Hundred Years of Contributions to Virology. (St. Paul, MN: American Phytopathological Society Press, 1999) Calisher, Charles H.; Horzinek, M. C. (eds.): 100 Years of Virology: The Birth and Growth of a Discipline. (New York: Springer, 1999) Bos, L. (2000), '100 years of virology: from vitalism via molecular biology to genetic engineering,'. Trends in Microbiology 8(2): 82–87 Lövheim H, Gilthorpe J, Adolfsson R, Nilsson LG, Elgh F (জুলাই ২০১৪)। "Reactivated herpes simplex infection increases the risk of Alzheimer's disease."। Alzheimer's & Dementia। 11 (6): 593–99। এসটুসিআইডি 28979698। ডিওআই:10.1016/j.jalz.2014.04.522। পিএমআইডি 25043910।
তাপোৎপাদী বিক্রিয়া

একটি তাপোৎপাদী বিক্রিয়া হলো এমন ''এক বিক্রিয়া যার জন্য সামগ্রিক স্ট্যান্ডার্ড এনথালপি পরিবর্তন ΔH এর মান ঋণাত্মক হয়ে থাকে ।" তাপোৎপাদী বিক্রিয়া সাধারণত তাপ প্রকাশ করে এবং শক্তিশালী বন্ধনগুলির সাথে দুর্বল বন্ধনসমূহ বন্ধন প্রতিস্থাপন করে । শব্দটি প্রায়শই বাহ্যিক বিক্রিয়ার সাথে বিভ্রান্ত করা হয়ে থাকে, যা আইইউপিএসি সঙ্গায়িত করেছে "... এমন একটি বিক্রিয়া যার জন্য সামগ্রিক গিবস মুক্ত শক্তির পরিবর্তন ΔG ঋণাত্মক হিসাবে সংজ্ঞায়িত করা হয়। " অসংখ্য উদাহরণসমূহের মধ্যে রয়েছে : দহন, থার্মাইট বিক্রিয়া, শক্তিশালী অ্যাসিড এবং ক্ষারক,পলিমারকরণ বিক্রিয়ার সংমিশ্রণ। দৈনন্দিন জীবনের উদাহরণ হিসাবে, হাত উষ্ণকারীরা একটি তাপোৎপাদী বিক্রিয়া অর্জনের জন্য লোহার জারণ ব্যবহার করে: 4Fe  + 3O2  → 2Fe2O3  Δ H⚬ = - ১৬৪৮ কেজি/মোল তাপ উৎপাদী বিক্রিয়াগুলির একটি বিশেষ গুরুত্বপূর্ণ শ্রেণি হাইড্রোকার্বন জ্বালানীর দহন, যেমন: প্রাকৃতিক গ্যাসের জ্বলন: CH 4 + 2 O 2 ⟶ CO 2 + 2 H 2 O {\displaystyle {\ce {CH4 + 2O2 -> CO2 + 2H2O}}} ΔH⚬ = - ৮৯০ কেজি/মোল এই উদাহরণগুলিতে, মুক্তি হওয়া বেশিরভাগ শক্তিই অপেক্ষাকৃত দুর্বল O2 দ্বি-বন্ধনের মধ্যে সঞ্চিত ছিল। তাপহারী বিক্রিয়া তাপোৎপাদী প্রক্রিয়া তাপহারী প্রক্রিয়া "Exothermic reaction"। IUPAC।  Laidler, K. J. (১৯৯৬)। "A glossary of terms used in chemical kinetics, including reaction dynamics (IUPAC Recommendations 1996)": 149–192। ডিওআই:10.1351/pac199668010149।  Galley, William C. (২০০৪)। "Exothermic Bond Breaking: A Persistent Misconception": 523। ডিওআই:10.1021/ed081p523।  Schmidt-Rohr, Klaus (২০১৫)। "Why Combustions Are Always Exothermic, Yielding About 418 kJ per Mole of O2": 2094–2099। ডিওআই:10.1021/acs.jchemed.5b00333 ।
জয়দেব রায়

জয়দেব রায় (ইংরেজি: Jaidev Rai) ছিলেন ব্রহ্মাচলের অধীনে ত্রিপুরা রাজ্যের রাজ্যপাল। জয়দেব রায় ছিলেন ব্রহ্মাচলের মন্ত্রীর পুত্র রাজা উপানন্দের দ্বারা পরিচালিত দক্ষিণ শ্রীহট্টের একটি রাজ্যর রাজ্যপাল। উত্তর গৌড় কিংডম এবং দক্ষিণ ব্রহ্মাচলের মধ্যে দীর্ঘকাল ধরে চলমান দ্বন্দ্বের জমিটির ঝামেলা অব্যাহত রেখেছে। গৌড়ের রাজা গোবর্ধন ব্রহ্মাচলকে অনুপ্রবেশ করতে চেয়েছিলেন। রাজা উপানন্দের সেনাবাহিনী, অমর সিংকে প্রলুব্ধ করতে এবং ব্রাহ্মচালের ঠিক দক্ষিণে ত্রিপুরা রাজ্যের সীমান্তরক্ষী কুকী সেনাদের রাজি করেছিলেন এবং রাতের নিচে রাজা উপানন্দের প্রাসাদে অভিযান চালাতে সক্ষম হন। পরিকল্পনাটি সফল হয়েছিল, কুকিরা প্রাসাদের বেশিরভাগ বন্দীদের হত্যা করেছিল। রাজা উপানন্দের মৃত্যুর দিকে এক যুদ্ধের উত্থান ঘটে। যুদ্ধে নিহত হওয়ার আগে জেনারেল অমর সিং কিছুক্ষণের জন্য ব্রহ্মাচলের নিয়ন্ত্রণ নিয়েছিলেন। কুকী সেনারা অবশেষে ব্রহ্মাচলকে (কুলাউড়ায় আধুনিক কালের বারমচলকে কেন্দ্র করে) ত্রিপুরার রাজার সাথে যুক্ত করে দেয়। সিংহের মৃত্যুর সাথে সাথে গোবর্ধন রায়কে ত্রিপুরাদের অধীনে সামন্তবাদী শাসক হিসাবে নিযুক্ত করেছিলেন যা তিনি গ্রহণ করেছিলেন। অমর সিংহের স্ত্রী চন্দ্র কালা স্বামী ছাড়া গর্ভবতী হয়ে পড়েছিলেন, চন্দ্র কালা এবং তার সন্তানের দেখাশোনা করার জন্য জয়দেব রায় দায়িত্ব নিয়েছিলেন। জয়দেব রায়ের কার্যকর ১২৬০ সালে রাজা গৌড় গোবিন্দ সিংহাসনে আরোহণের সাথে সমাপ্ত হয়েছিল। গোবিন্দ ত্রিপুরার রাজা রতন মানিক্যের সাথে সন্ধি করেছিলেন, ব্রহ্মাচলকে (দক্ষিণ শ্রীহট্ট) জয়দেব রায়ের নিকট তাকে ফিরিয়ে দেওয়ার জন্য রাজার আবেদন হিসাবে তাকে একটি হাতি উপহার দিয়েছিলেন যা রাজা গ্রহণ করেছিলেন। Nath, Rajmohan (১৯৪৮)। The back-ground of Assamese culture। A. K. Nath। পৃষ্ঠা 118-119।  Rahman, Fazlur (১৯৯১)। Sileter Mati, Sileter Manush। Sylhet District: MA Sattar।